På Christiansborg har politikerne i flere år haft blik for de merudgifer, der er forbundet med de små øer.

En rapport fra økonomi- og indenrigsministeriet viser på baggrund af de kommunale indberetninger, at merudgifterne i 2012 gennemsnitlig udgjorde 33.738 kroner per øbo i kommunerne. Det er den slags udregninger, der i dag får lektor Jørgen Møller til at komme med en opfordring til måske bare at overveje, om det gav mening at sælge nogle fra.

LÆS MERE

»Jeg vil ikke udpege konkrete øer, der kan sælges. Det må være op til politikerne. Men øer med indbyggertal på mindre end 50 må siges at være lavt«, siger lektor Jørgen Møller.

Dem er der ifølge Danmarks Statistik 32 af pr. 1. januar 2015, og hvor de ligger, kan du se herunder. Kun nogle få - for eksempel Vejrø - er i dag privatejede.